Очамчыратәи ашкол-интернат аҿы имҩаҧысит гәыҧҩык аҧсуа поетцәеи ашколхәыҷқәеи реиҧылара.
19.05.2016
Очамчыратәи ашкол-интернат аҿы имҩаҧысит гәыҧҩык аҧсуа поетцәеи ашколхәыҷқәеи реиҧылара. Апоезиа ахәылҧаз еиҿкаан аҵараиурҭа анапхгара раҧшьгарала.
Асахьаркыратә ажәа азҟазацәа Очамчыратәи ашкол-интернат раҭаара аҵаҩцәа гәахәарыла ирыдыркылеит. Еицырдыруа апоетцәа Терент Ҷаниа, Анатоли Лагәлаа, Вахтанг Аҧҳазоу, Гәында Сақаниаҧҳа, Заира Ҭҳаиҵықәҧҳа, Гәыгда Кәыҵниаҧҳа злахәыз апоезиа ахәылҧаз рхы аладырхәит ашкол-интернат аҵаҩцәа рыдагьы, хыҧхьаӡара рацәала ақалақьтә школқәа рҵаҩцәагьы.
Ахәылҧаз аартуа, Очамчыратәи ашкол-интернат аиҳабы Марина Џьопуаҧҳа илҳәеит, аиҧш зеиҧшу аусмҩаҧгатәқәа ашколхәыҷқәа асахьаркыратә литературахь ргәыбылра шышьҭырхуа.
Анаҩс ажәа рыман асасцәа. Дара рықәгыларақәа рҿы ирҳәон, агәахәара шырнаҭо ас еиҧш аҵаҩцәа злахәу ахәылҧазқәа рымҩаҧгара. Исахьаркны ирыҧхьон аҵаҩцәа бзиа еицырбо ажәеинраалақәа.
Аҵаҩцәеи апоетцәеи реиҧылара мҩаҧысуан акыр аҧхарра аҵаны. Ашәа иаҧсахуан ажәа. Ашкол-интернат аҿы иеиҿкаау ахаҧшьгаратә гәыҧ инанагӡоз жәлар рашәақәа ахәылҧаз иалахәыз гәахәарыла ирыдыркылеит.
Апоетцәа хатәрақәа ражәеинраалақәа ирзыӡырҩыз аҵаҩцәа агәахәара аадырҧшит рхатәы жәеинраалақәа рыҧхьаразы.
А.Корсаиа,А.Маланиа, АТ.
916
Очамчыратәи ашкол-интернат аҿы имҩаҧысит гәыҧҩык аҧсуа поетцәеи ашколхәыҷқәеи реиҧылара. Апоезиа ахәылҧаз еиҿкаан аҵараиурҭа анапхгара раҧшьгарала.
Асахьаркыратә ажәа азҟазацәа Очамчыратәи ашкол-интернат раҭаара аҵаҩцәа гәахәарыла ирыдыркылеит. Еицырдыруа апоетцәа Терент Ҷаниа, Анатоли Лагәлаа, Вахтанг Аҧҳазоу, Гәында Сақаниаҧҳа, Заира Ҭҳаиҵықәҧҳа, Гәыгда Кәыҵниаҧҳа злахәыз апоезиа ахәылҧаз рхы аладырхәит ашкол-интернат аҵаҩцәа рыдагьы, хыҧхьаӡара рацәала ақалақьтә школқәа рҵаҩцәагьы.
Ахәылҧаз аартуа, Очамчыратәи ашкол-интернат аиҳабы Марина Џьопуаҧҳа илҳәеит, аиҧш зеиҧшу аусмҩаҧгатәқәа ашколхәыҷқәа асахьаркыратә литературахь ргәыбылра шышьҭырхуа.
Анаҩс ажәа рыман асасцәа. Дара рықәгыларақәа рҿы ирҳәон, агәахәара шырнаҭо ас еиҧш аҵаҩцәа злахәу ахәылҧазқәа рымҩаҧгара. Исахьаркны ирыҧхьон аҵаҩцәа бзиа еицырбо ажәеинраалақәа.
Аҵаҩцәеи апоетцәеи реиҧылара мҩаҧысуан акыр аҧхарра аҵаны. Ашәа иаҧсахуан ажәа. Ашкол-интернат аҿы иеиҿкаау ахаҧшьгаратә гәыҧ инанагӡоз жәлар рашәақәа ахәылҧаз иалахәыз гәахәарыла ирыдыркылеит.
Апоетцәа хатәрақәа ражәеинраалақәа ирзыӡырҩыз аҵаҩцәа агәахәара аадырҧшит рхатәы жәеинраалақәа рыҧхьаразы.
А.Корсаиа,А.Маланиа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями